b'\n_START_ARTICLE_\nUsusan, Taguig\n_START_SECTION_\nKasaysayan\n_START_PARAGRAPH_\nAng Ususan ay isa sa mga orihinal na nayon ng bayan ng Taguig. Isa ito sa mga nayong bumubuo ng Taguig nang ang nasabing bayan ay itinatag na pueblo o bayang nasasakupan ng Tondo noong 1587. Ayon sa tala ng 1986, ang nayong ito ay pinamayanan ng 8, 193 na pawang mga Pilipino._NEWLINE_Ang pangalang Ususan ay siya nang kinamulatan ng mga taong sa simula pa ay doon na nakatira. Ang \xe2\x80\x9cUsusan\xe2\x80\x9day nangangahulugang isang pook na mataba na kung saan bumababa ang mga bagay na nasa itaas nito. Ayon sa kinalabasan ng mga pananaliksik, noong unang panahon ay masukal ang kasalukuyang nayon. Ang mga naninirahan sa kabilang pampang nilog na kung tawagin ay Maysapang. Ang iba naman ay karatig na bulubundukin ng dating Fort McKinley (Fort Bonifacio) nakatira. Nang dumating ang mga kastila noong 1958 ang mga nakatira sa bulubundukin ay pina-alis at ang mga ito ay bumaba sa kapatagan. Mula noon, ang nasabing nayon ay tinawag na Ususan o Maysapang. Sinasabi ring galing sa Pasig ang mga unang taong naninirahan sa Ususan._NEWLINE_Apat na pook ang bumubuo sa Ususan: Subaan, Ibaba Langos, Kabilang Banda at Pampangin. Ang nayon ay hugis titik \xe2\x80\x9cU\xe2\x80\x9d.'